ยูทูบ
ยูทูบ ตามสำเนียงอเมริกัน หรือ ยูทิวบ์ ตามสำเนียงบริเตน (; ) เป็นเว็บไซต์เผยแพร่วิดีโอโดยมีสำนักงานอยู่ที่แซนบรูโน แคลิฟอร์เนีย สหรัฐอเมริกา เว็ปไซต์ดังกล่าวถูกสร้างขึ้นมาจากอดีตพนักงาน 3 คนในบริษัทเพย์แพล อันประกอบด้วยแชด เฮอร์ลีย์ สตีฟ เชน และยาวีด คาริม ในเดือนกุมภาพันธ์ 2548 ในเดือนพฤศจิกายน 2549 ยูทูบถูกกูเกิลซื้อไปในราคา 1.65 พันล้านเหรียญสหรัฐ ยูทูบเป็นหนึ่งในบริษัทย่อยของกูเกิล เว็บไซต์ยังสามารถให้ผู้ใช้งานสามารถอัปโหลด ดู หรือแบ่งปันวิดีโอได้
ประวัติยูทูบ
ตามข้อมูลเดือนพฤษภาคม ค.ศ. 2010 บริษัทสำรวจการตลาด คอมสกอร์ ได้ประกาศว่า เว็บไซต์ยูทูบถือว่าเป็นเว็บไซต์ออนไลน์ที่เผยแพร่วิดีทัศน์ที่ใหญ่ที่สุดในสหรัฐ โดยมีสัดส่วนการตลาดร้อยละ 43 มีผู้ชมเข้าดูเว็บไซต์ 14 พันล้านคนต่อวัน